tomron87/hebrew-wikipedia-sentences-corpus huggingface dataset:
בזמן הזה, על החיילים האמריקאים להצטייד בנשקים לתפוס את שתי עמדות הפטריוט המוצבות בחצר ולנסות ליירט ולהמשיד את טילי הסקאד.
ההצלחה במשימה תהיה אם יצליחו במהלך כל ימי הלחימה ליירט לפחות עשרה טילים, או לסיים להרכיב את שני הפאזלים במלואם.
ג'קי, שנבחר על ידי הדיירים כדייר הכי ישראלי בבית, קיבל מהדג בחצר משימה סודית: ג'קי היה להתעכב כשכולם יוצאים ממנהרת הזמן, לחכות שכולם ייצאו ולהישאר בחדר השיגור.
לאחר שעמד בה, זכה לטוס לבית האח הגדול הספרדי ולשהות שם במשך שבוע ימים.
במקביל, הדיירים הגיעו ל-1 בינואר 2011, יום שבת, יום ההדחה השנייה (שבסופו הודח יורם) והסילבסטר.
ביום ה-25, הדיירים חזרו להווה.
תחרות האירוויזיון – ביום ה-22, ג'קי טס לבית האח הגדול הספרדי כדייר זמני לאחר שנבחר ברוב הדיירים כדייר הכי ישראלי בבית ועמד במשימה סודית.
ביום ה-25, טסה גם לידיה, דיירת בית האח הגדול הספרדי לבית האח הגדול הישראלי כדיירת זמנית.
ביום ה-26, הדיירים התבשרו שבשבת הקרובה (יום 32) תיערך תחרות אירוויזיון בין שני בתי האח הגדול: הבית הספרדי מול הבית הישראלי.
השיר איתו התחרו הישראלים ולידיה הוא "Bandido" של אסוקר מורנו, השיר שייצג את ספרד באירוויזיון 1990 והגיע למקום החמישי, והשיר איתו התחרו הספרדים וג'קי "אבניבי" של יזהר כהן ואלפא ביתא, השיר שייצג את ישראל באירוויזיון 1978 והגיע למקום הראשון.
כדי ללמוד את השירים, יעמדו לרשות כל מדינה המילים ועזרתם של לידיה וג'קי.
לידיה וג'קי ערכו לכולם אודישנים, בחרו את המבצעים וסייעו בלימוד השירים (על כל הדיירים לגשת לאודישן) לכל התפקידים (שירה, נגן גיטרת אוויר, נגן קסטנייטה ועוד).
האח הגדול עונה 4 היא העונה הרביעית של תוכנית הריאליטי "האח הגדול", והעונה החמישית במצטבר ששודרה בערוץ 2 (קשת).
העונה שודרה החל מ-1 בינואר 2012, הגמר נערך ב-2 באפריל שבסופו ניצח הדייר קותי סבג.
בתחילת עונה זו, בפרק הבכורה התוכנית שברה את שיאי הרייטינג של כל הזמנים (מאז שהחלו מדידות הרייטינג באוגוסט 1998 ועד לינואר 2013), עם שיא של 45.5 אחוזי צפייה.
העונה הרביעית זכתה לאורך כל העונה ובמשך כל השבועות שבהם שודרה למקום הראשון בטבלת הרייטינג, נתונים אלה הכתירו אותה לתוכנית הנצפית ביותר בישראל מאז מדידת הרייטינג.
עונה זו (הרביעית) היא הקצרה ביותר שצולמה מבין כל עונות התוכנית בישראל.
המתמודד איתם ישראלי הוא לקוי ראייה ולכן הוא הורשה להיכנס לבית לפני פתיחת התוכנית על מנת להכירו.
הותר לו גם להכניס את כלב הנחיה שלו וולטר לתוך הבית.
יעל ברון – בת 47, גרושה בשלישית +2, מתל אביב
יוסי סרור – בן 54, גרוש +2, מקריית אתא
קים רטוש – בן 32, רווק, מקריית חיים
אביבית בר זוהר – בת 29, רווקה, מרחובות
שי רגב – בן 34, רווק, מתל אביב
יאנה יוסף – בת 23, רווקה, מתל אביב
סער סקלי – בן 27, בזוגיות, מתל אביב
ערן טרטאקובסקי – בן 30, רווק, מבאר שבע
ברוריה "ברי" סימון זהר – בת 52, נשואה בשביעית +1, מחיפה
תמיר ורדי – בן 36, רווק, מתל אביב
יקותיאל "קותי" סבג – בן 29, רווק, מבית שמש
שרי שימחוב – בת 23, רווקה, מתל אביב
סופי קרבצקי – בת 26, בזוגיות, מתל אביב
איתם ישראלי – בן 27, רווק, מתל אביב
זיוה כהן בהנם – בת 34, נשואה +3, מניו יורק
בטי עזרן קפרא – בת 29, נשואה, מרחובות
דודו קפרא – בן 34, נשוי, מרחובות
אביב זילבר – בן 25, רווק, מנתניה
עינב ויינר – בת 28, נשואה, מגאולים
צבי פורטל – בן 34, רווק, מתל אביב
לירון זהבי – בת 32, גרושה +1, מחולון
ויקטוריה אירולוג'י – בת 18, רווקה, ממאר דל פלאטה
המתמודדים בטי ודודו קפרא התחתנו - ביום פתיחת העונה, וזמן קצר אחרי חופתם הם נפרדו מאורחי החתונה והוסעו לבית האח הגדול.
המתמודדים יוסי סרור ויעל ברון קיבלו משימה סודית בתחילת העונה.
יוסי היה צריך להיות המתמודד הכי "דביק" ויעל המתמודדת הכי "מבאסת", ועליהם לגרום לשאר המתמודדים לנסות להדיח אותם כדי לזכות בחסינות.
הם לא הצליחו לעמוד במשימה, וגם הם כמו יתר דיירי הבית, היו מועמדים להדחה הראשונה, אך לא הודחו בסופו של דבר.
בלילה החמישי בטי חשה בחילה והאח הגדול הציע לבצע בדיקת היריון.
ולאחר יום היא התבשרה שתוצאתה הייתה חיובית.
בהדחה הראשונה (ביום ה-10) הדייר דודו קפרא יצא יחד עם אשתו המודחת בטי מהבית על אף שלא הודח בעצמו, אך המנחה אסי עזר הצליח לשכנעו לשוב אל תוך הבית.
מספר ימים לאחר מכן הודיע דודו קפרא על החלטתו לפרוש מן התוכנית, אולם אשתו בטי נשלחה לחדר האח הגדול בניסיון אחרון לשכנעו להישאר בתוכנית ודודו נעתר לבקשתה.
בהדחה השנייה (ביום ה-17) הודחה זיוה מהבית.
בעת יציאתה, הדיירת ברי הצטרפה אליה, על אף שלא הודחה בעצמה על ידי הצופים.
ניסיונות השכנוע של אסי עזר כי ברי תחזור אל תוך הבית לא צלחו ובכך היא, למעשה, פרשה מן התוכנית, ובראיון המאוחר של ברי וזיוה הן אמרו שהמהלך תוכנן מראש.
ביום ה-19 החליט המתמודד דודו קפרא על פרישתו מהמשחק עקב עזיבתה של אשתו, בטי קפרא.
ביום ה-22 נכנס לבית המתמודד אביב זילבר, הבן זוג לשעבר של המתמודדת אביבית בר זוהר.
לאחר 48 שעות בלבד בבית האח הגדול החליט אביב לעזוב את הבית ויצא - ביום ה-24 (אביב הוא הדייר השלישי שפרש מהמשחק בעונה זו).
עקב עזיבתו ההדחה המתוכננת נדחתה בשבוע.
במהלך היומיים שהיה בבית הספיק אביב לעבור פעמיים על חוקי התוכנית, בין היתר בכך שסיפר לדיירת אביבית בר זוהר (חברתו לשעבר) על המתרחש מחוץ לבית ואיים על שאר המשתתפים ש"ישפוך אותם בסכין".
במהלך העונה, לראשונה בתוכנית, העמידו את עצמם 3 דיירים להדחה בשבוע.
הם הצטרפו לדיירים שפסלו משימה כדי להיות מועמדים.
ביום ה-40 יצאו מהבית הדיירים יאנה ותמיר על מנת לצלם קליפ אינטראקטיבי מיוחד.
במהלכו הם נחשפו לדיירים שהודחו: דודו וקים.
ביום ה-45, שבמהלכו הודח הדייר שי, הוכנסו לבית שלושה דיירים חדשים, לירון, צבי ועינב.
ביום ה-93, בתאריך 2 באפריל 2012, התקיימה תוכנית הגמר אליה העפילו חמישה דיירים: יאנה, שרי, סער, תמיר וקותי.
ביום ה-52, כחלק ממשימת החצי לכבוד חצי העונה, הודחו בשידור חי הדיירות אביבית בר זוהר ויעל ברון לעיניהם של שאר הדיירים, וכשיצאו מהבית נכנסו מיד לסוויטה צדדית.
שם שהו למשך יומיים ללא ידיעת הדיירים, כשבעצם רק אחת מהן הודחה באמת ועזבה במשדר - ביום ראשון שלאחר מכן.
במסגרת "משימת הכדורגל" השיתופית בין האח הגדול ישראל לאח הגדול ארגנטינה, נכנסה לשבוע הדיירת הארגנטינאית ויקטוריה לבית האח הגדול בישראל והדיירת הישראלית סופי נכנסה לשבוע לבית האח הגדול בארגנטינה.
במסגרת "משימת הקיבוץ" נערכה ההצבעה בצורה פומבית, כאשר כל דייר יכול היה לראות מי הצביע לו, אם בכלל.
משימה סודית – ביום ה-1, יעל ויוסי, שני הדיירים הראשונים שנכנסו לבית, קיבלו משימה סודית שיכולה להעניק להם חסינות מההדחה הראשונה: יוסי היה צריך להיות הדייר הכי "דביק" ויעל הייתה צריכה להיות הדיירת הכי "מבאסת", ובכך לגרום לדיירים להכניס אותם לרשימת ההדחה.
אם יעל ויוסי יכנסו לרשימת ההדחה, יקבלו חסינות ושאר הדיירים יועמדו להדחה.
יעל ויוסי נכשלו במשימה והועמדו להדחה יחד עם שאר הדיירים.
טקס פרסי האחדמיה – ביום ה-4, הדיירים התבשרו שביום ה-5 יתקיים לראשונה טקס פרסי האחדמיה לשנת 2012. בטקס יוענקו פסלונים מוזהבים לדיירים בקטגוריות שונות על ידי דיירים מהעונות הקודמות בהתאם לקטגוריה.
האח הגדול קרא לכל אחד מחברי האחדמיה וביקש ממנו לבחור את הזוכים שלו בקטגוריות השונות.
אם לפחות בקטגוריה אחת יגיעו לתמימות דעים ויצביעו פה אחד עבור הזוכה, יזכו בתקציב מותרות.
הבית רדוף – ביום ה-11, יומיים לפני יום שישי ה-13, נכנס בית האח הגדול לאזור דמדומים והדיירים הפכו לזומבים.
ביום ה-12, הדיירים ביצעו קטע מהקליפ המפורסם "Thriller" של מייקל ג'קסון.
אם יהיו אחידים בתנועות הריקוד, ויפגינו רצינות, השקעה והתמדה בחזרות לקראת המופע יזכו בתקציב מותרות.
לדיירים ניתנה אפשרות לבחור מי יגלם את ג'קסון ולבחור שני דיירים שלא ירקדו בקליפ (חברתו של ג'קסון ומנהל המופע שינהיג את קבוצת הרקדנים).
השבוע החיובי – ביום ה-18, החל השבוע החיובי.
במהלך השבוע האח הגדול הציע לדיירים הצעות שונות, וכדי לזכות בתקציב מותרות, כל מה שהדיירים יצטרכו זה להגיד "כן".
בתיבת הסלון רשום מספר הפעמים שהאח הגדול מוכן לשמוע "לא".
אם הדיירים יגידו "לא" יותר פעמים מהמספר שרשום בתיבה, יכשלו במשימה ויקבלו תקציב בסיסי.
מונופול האח הגדול – ביום ה-25, חיכה לדיירים לוח מונופול ענק בו ישחקו בזוגות.
לכל זוג יש צבע משלו: תמיר וסופי - צהוב, סער ושי - ירוק, ורוד - אביבית וערן, יעל ויוסי - סגול, יאנה ואיתם - כחול, שרי וקותי - אדום ובתפקיד הבנקאי היה קים.
הנכסים אותם יוכלו לקנות במונופול הם המתחמים בבית, כמו למשל המטבח, המקלחת, הסלון והנסט.
כל מתחם שיקנו יהיה בשליטתם במשחק, ושאר הדיירים ייאלצו לשלם להם דמי שימוש כאשר יגיעו למשבצת המתחם.
כדי לעבור את המשימה ולזכות בתקציב מותרות, כל מה שהדיירים צריכים לעשות הוא לא ללחוץ על הכפתור האדום.
דייר שילחץ על הכפתור האדום יכשיל את המשימה והוא ובן זוגו יועמדו אוטומטית להדחה.
אם עד סיום המשימה אף דייר לא יישבר וילחץ על הכפתור האדום, הדיירים יעמדו במשימה ויקבלו תקציב מותרות.
יעל, יוסי, קותי ושרי נכנסו לחדר לבן ריק, ויכלו לצאת משם רק על ידי לחיצה על הכפתור האדום.
הרביעייה לחצה על הכפתור האדום, וכתוצאה מכך ארבעתם הועמדו להדחה והדיירים נכשלו במשימה וקיבלו תקציב בסיסי.
אוקיינוס הדג הגדול – ביום ה-32, כל הדיירים הפכו ליצורים ימיים: סופי ושי - דגי ניקיון, שרי, תמיר ויעל - דגי חשמל, אביבית, ערן, יאנה וקותי - סרדינים, יוסי - בת ים, סער - צוללן ואיתם - דג זהב.
בסך הכל, מותרות לדיירים עשר פסילות במשך כל זמן המשימה.
במהלך המשימה קותי וסופי קיבלו במקביל משימה סודית מהדג: להיות הדייר/ת שנכנס/ת הכי הרבה פעמים לחדר האח הגדול עד סוף המשימה (ובכך לחשמל את דגי החשמל פעמים רבות), ואם אחד מהם או שניהם יעמדו במשימתם, הדיירים יחגגו במסיבה תת-ימית שכוללת אלכוהול וסושי.
במידה ודייר אחר יכנס לחדר האח הגדול מספר פעמים רב יותר, קותי וסופי יכשלו במשימתם.
קותי וסופי עמדו במשימתם והדיירים חגגו במסיבה תת-ימית.
הדיירים צברו 8 פסילות, ובכך עמדו במשימה וקיבלו תקציב מותרות.
משימת יום האהבה – ביום ה-37, שבוע ויום לפני יום האהבה הבינלאומי וכניסת הדיירים השנייה, הדיירים התבשרו שכדי לקבל את פני הדיירים החדשים באהבה, הדיירים יצלמו קליפ אינטראקטיבי בכיכובם לשיר "Love Is in the Air", שעל עלילתו ישפיעו הצופים בבית.
המנהל המוזיקלי של השיר יבחר שני זמרים מצטיינים שיהיו סולנים שיצטלמו לסצנת הפתיחה מחוץ לבית.
אם תוך 24 שעות הקליפ יקבל למעלה מ-100 אלף צפיות במאקו, יעברו את המשימה השבועית.
במסגרת המשימה, שרי קיבלה את השם שלה בחזרה (לאחר תקופה ארוכה שנקראה פנונה).
משימת מגדל הקלפים – ביום ה-47, שלושת דיירי הכניסה השנייה, לירון, צבי ועינב ניגשו לחדר האח הגדול, שם חיכה להם שולחן שעליו ערמת קלפים.
המשימה של לירון, צבי ועינב הייתה לבנות מגדל קלפים בן ארבע קומות שיצליח לעמוד במשך עשר שניות לפחות.
אם תוך שעה יצליחו לבנות את מגדל הקלפים, יעברו את המשימה השבועית ויזכו עבור כל דיירי הבית בתקציב מותרות.
אחרי שיסיימו לבנות את המגדל, עשר שניות יתחילו לרוץ רק כשישבו על הכורסה שבחדר האח הגדול עם ידיים על הברכיים, ואם המגדל עדיין יעמוד, יזכו בתקציב מותרות עבור כל דיירי הבית.
במקביל, בסלון עמד כפתור, שכל פעם שהדיירים הוותיקים לחצו עליו התנגן שיר, ללא ידיעה שהכפתור מפעיל גם את המאוורר שבחדר האח הגדול ומפריע לבניית המגדל.
עינב, לירון וצבי עמדו במשימה וקיבלו תקציב מותרות.
שבוע החצי – ביום ה-52, אביבית ויעל הודחו בהדחה כפולה, ועברו לסוויטה צדדית שם האח הגדול בישר להן שהן עדיין בבית האח הגדול, שלכבוד חצי העונה החל בבית "שבוע החצי" ושרק חצי מההדחה הכפולה הייתה אמיתית (רק אחת מהן הודחה; זהות המודחת האמיתית לא ידועה).
בנוסף, לאביבית ויעל ניתנה יכולת לנצח את המשימה בשביל כל הדיירים.
ביום ה-54, בתום המשימה, אביבית ויעל יוחזרו לבית, שם ישהו עד היום ה-57, בו יגלו מי המודחת שתצא מהבית.
במקביל, הדיירים קיבלו את משימת התקציב השבועית שלהם: במהלך המשימה ישבו על חצי ספה, ישנו עם חצי שמיכה, יתקלחו עם חצי מזמן המים החמים ויאכלו חצי מכמות האוכל הנמצאת בבית.
במהלך חצי העונה, כלל הדיירים ישנו בממוצע 6 שעות, 21 דקות ו-43 שניות ועישנו 59 סיגריות ביום (כמובן שגם בשינה ובסיגריות הסתפקו בחצי).
בחדר השינה ובפינת העישון עמדו קאונטרים עם זמן השינה וכמות הסיגריות של הדיירים ליומיים.
בכל פעם שדייר יעשן או יישן, הקאונטר יתחיל לרדת.
רק ברגע שהקאונטר יגיע לאפס, הדיירים יתחילו לצבור פסילות.
על כל סיגריה נוספת מעבר לכמות המותרת, יצברו פסילה.
דייר שיעצום את עיניו לאחר שנגמר זמן השינה, יצבור פסילה.
מי שאחראיות על הקאונטר בסלון הן יעל ואביבית.
בסוויטה יש גלגל מזל עם 12 שנתות.
יעל ואביבית קיבלו 16 ניסיונות לסובב את הגלגל.
בכל פעם שהגלגל ייעצר על פרס הקאונטר בסלון ירד.
אם הגלגל יפול על פרס 8 פעמים, חצי ממספר הניסיונות, כל הבית יעבור את משימת התקציב, גם אם הדיירים צברו למעלה מחמש פסילות.
משימת הכדורגל – ביום ה-57, נכנסה לבית דיירת מבית האח הגדול הארגנטינאי בשם ויקטוריה, ששהתה בבית שבעה ימים (עד היום ה-64) כדיירת זמנית.
ביום ה-58, ויקטוריה התבקשה לבחור דייר אחד שתרצה להטיס לבית האח הגדול הארגנטינאי, ובחרה בסופי.
ביום ה-60, הדיירים התבשרו שביום ה-63 ישתתפו במשחק כדורגל בין ישראל לארגנטינה - בית האח הגדול בישראל מול בית האח הגדול בארגנטינה.
שחקנית הרכש של ישראל תהיה ויקטוריה, וסופי תיסע עם כרטיס השחקן שלה לארגנטינה.
ביום ה-63 יתחיל המשחק, כאשר כל נבחרת תעלה למגרש ותשיר את ההמנון שלה.
שתי הנבחרות יתחרו בדו-קרב פנדלים בשיטת "הטוב מבין שתים עשרה".
במחצית, נבחרת ארגנטינה ונבחרת ישראל יבצעו מופע משותף: ריקוד לשיר "Ai Se Eu Te Pego".
אם נבחרת ישראל תנצח את נבחרת ארגנטינה, יזכו בתקציב מותרות.
מאמן נבחרת ישראל היה חיים רביבו, ומאמן נבחרת בית האח הגדול הארגנטינאי היה סרחיו גויקוצ'אה.
הדיירים עמדו במשימה (לאחר שיאנה הבקיעה גול אחד) וקיבלו תקציב מותרות.
קיבוץ עין האח – ביום ה-67, הבית הפך לקיבוץ.
כדי לשמור על חלוקת עבודה שווה בכל יום יפורסם על לוח המודעות בחדר האוכל סידור עבודה יומי: אחראי חדר האוכל, עובדי המכבסה, רפת והדרי עין האח.
סך הכל מותרות לדיירים עשר פסילות.
במהלך המשימה, הדיירים ערכו ישיבה, בה ההחלטות החשובות עולות לדיון ומוכרעות על ידי הרוב.
שסופי חזרה לבית מארגנטינה, תפקידה היה מתנדבת.
ביום ה-69, הדיירים העמידו להדחה, וביום ה-70, האח הגדול הקרין לדיירים בישיבה את ההעמדות להדחה.
משימת החילוץ – ביום ה-74, הדיירים יצאו לטיול קר ומושלג.
הדיירים נכנסו לחדר המשימות, שהפך לאזור מושלג, אך "שכחו את תמיר בבית" ונקלעו לסופת שלגים עזה שלא אפשרה להם לחזור.
בהמשך המשימה, תמיר קיבל משימת חילוץ (למצוא מפתח שמסתתר בחצר), וכל פעם שיעבור אותה, יבחר דייר נוסף שיוכל לחזור הביתה ולהצטרף לכוח החילוץ.
כדי לעמוד במשימה, על כוח החילוץ להצליח בכל שלושת משימות החילוץ.
משחק הזיכרון – ביום ה-82, התקיים בבית משחק זיכרון שהזכיר לדיירים רגעים מהעונה.
הדיירים התחרו אחד נגד השני במשחק הזיכרון.
בסלון נמצא לוח המשחקים, 64 קלפים על מסכי טאץ', מאחוריהם מסתתרים 32 זוגות קטעי וידאו אם תעודות הזהות שלהם, רגעים מהעונה ושאלות מהמודחים.
כל דייר בתורו ייגע בשני קלפים, אין לעזור אחד לשני במציאת הזוגות, אם שני הקלפים שונים, התור עובר לדייר הבא ואם שני הקלפים זהים, הוא זוכה בנקודה ובזכות לבחור דייר אחד שיצפה עמו בסצנה שמצא.
המדחק ייגמר כאשר כל הקליפ יהיו הפוכים.
כדי לעבור את משימת התקציב, על הדיירים לפצח את כל הלוח עם פחות מ-90 טעויות, והמנצח במשחק יזכה בפרס אישי.
סער ויאנה ניצחו במשחק וזכו בפרס אישי.
מהדורה אח-רונה – ביום ה-88, חמשת הפיינליסטים הפכו לעיתונאים במערכת "מהדורה אח-רונה", והוציאו לאור מוסף גמר חגיגי לסיכום החוויה האישית שלהם, שיופץ במאות אלפי עותקים בבוקר יום הגמר.
כל דייר קיבל תפקיד במערכת: סער - עורך העיתון ועורך המדור המדיני, תמיר - מדור הבידור, שרי - מדור המוזיקה, יאנה - מדור האופנה וקותי - מדור הכלכלה.
בנוסף למדורים, חברי המערכת ראיינו אחד את השני וידוענים שונים, ביניהם נחמיה שטרסלר ואחמד טיבי.
האח הגדול עונה 5 היא העונה החמישית של תוכנית המציאות הישראלית "האח הגדול", והעונה השישית במצטבר (כולל עונות ה-VIP) של התוכנית משודרת בערוץ 2 (קשת).
העונה שודרה החל מ-5 במאי 2013, הגמר נערך ב-27 באוגוסט שבסופו ניצחה הדיירת טהוניה רובל.
זאת העונה הרגילה מספר חמש שמשודרת בערוץ 2 (קשת).
רשימת 23 הדיירים שנכנסו לבית האח הגדול לפי סדר כניסתם:
דורין סגול – בת 32, נשואה +3, מחולון
ענת צאיג – בת 39, רווקה, מתל אביב
דני רייכנטל – בן 46, גרוש +1, מתל אביב
פאולינה אלברשטיין – בת 28, רווקה, מתל אביב
לאון שוובסקי – בן 27, רווק, מרמת גן
דנה רן – בת 40, גרושה בשנית +5, מקריית טבעון
בני גולדשטיין – בן 35, גרוש +3, מאשקלון
לבנה "זוהרים" גוגמן – בת 29, רווקה, מתל אביב
אהרון "ביז'ו" צאצאשווילי – בן 36, נשוי +1, מקריית חיים
שלי ורוד – בת 35, רווקה, מלוס אנג'לס
יניב שמואל אויזרץ – בן 32, רווק, מחיפה
טהוניה רובל – בת 25, רווקה, מבית שמש
קרין בן גלים – בת 23, בזוגיות, מקריית ביאליק
דור דמרי – בן 23, רווק, מפתח תקווה
גילי מיילי – בן 37, נשוי +2, מפתח תקווה
דידי לוזון – בת 27, נשואה, מראשון לציון
איתי וולך – בן 25, רווק, מתל אביב
ירדן עוז – בת 21, רווקה, מרמת גן
מוטי גלזר – בן 62, גרוש, מתל אביב
אור דניאל – בת 24, רווקה, מתל אביב
העונה החמישית נפתחה במשימה סודית בה השתתפו 16 דיירים.
כל 16 הדיירים חולקו לזוגות (אב ובת, זוג גרוש וכדומה), כאשר רק שני הדיירים רוני מיילי וגילי מיילי, שהם אב ובנו, לא היו מודעים למשימה הסודית והיו זוג הדיירים היחיד שיש ביניהם קרבה משפחתית והיכרות קודמת לתוכנית.
עוד במשימה זו "האח הגדול" העמיד פנים שזו "עונת הזוגות", בפני שני הדיירים היחידים שאינם מודעים למשימה הסודית.
בשבוע הראשון לתוכנית פרץ ריב סוער בין הדיירת טהוניה רובל לבין הדייר רוני מיילי, לאחר שזה סיפר בדיחה על אתיופים שהיא פירשה כגזענית.
במהלך הוויכוח שהתלהט בין השניים הטיח בה מיילי עלבונות חריפים, שהתפרשו על ידי רבים כדברי גזענות כנגד העדה האתיופית אליה משתייכת רובל.
דברים אלו הובילו לאזהרה כנגדו מצד ההפקה ולביקורת קשה מצד חברת הכנסת פנינה תמנו-שטה.
ביום ה-6 החליטה הדיירת קרין בן גלים לפרוש מהבית, בתיאום עם ההפקה.
ביום ה-15 אולץ הדייר רוני מיילי לעזוב את בית האח הגדול בעקבות התבטאויות שהפקת התוכנית הגדירה כגזעניות וכהומופוביות, שכוונו כנגד הדיירות לבנה גוגמן וטהוניה רובל.
ביום ה-57 אולץ הדייר גילי מיילי לעזוב את בית האח הגדול בעקבות אלימות מילולית בוטה שנקט כנגד הדיירים אהרון (ביז'ו) צאצאשווילי, טהוניה רובל וענת צאיג וזאת לאחר שקיבל מספר התראות מצד הפקת בית "האח הגדול" עבור התנהגות בוטה שאיננה מוסרית ואשר עוברת על כללי הבית.
ביום ה-58, תכננה ההפקה משימה גדולה מאוד לדיירים, וגרמה להם לחשוב שבמהלך כל שהותם בבית, התקיים בית אח גדול שני עם דיירים כמותם.
כל הדיירים מלבד יניב אויזרץ חשבו שיש בית אח גדול שני, אבל הייתה זו בעצם רק תפאורה.
יניב אויזרץ קיבל את המידע האמיתי והתבקש לסייע לאח הגדול לגרום לדיירים להאמין בבית הסודי באמצעים שונים.
למעשה, האנשים שהוצגו בפני הדיירים כדיירי בית האח הגדול השני, היו רובם שחקנים ומקורבי ההפקה, שביניהם נכללו גם חמשת הדיירים החדשים שנכנסו לבית ביום ה-66.
אבי "לד זפלין" לוי היה הדייר שלא הועמד להדחה במשך הכי הרבה שבועות בבית, יותר מכל דייר אחר בכל העונות.
בהדחה של דורין, אבי העמיד את דורין להדחה וגילה לה על ההעמדה שלו.
אבי נענש בחומרה ועמד אוטומטית להדחה שבוע לאחר מכן, הדחה אחת לפני הגמר.
לראשונה בעונה זו, אבי הועמד להדחה - והודח על ידי הקהל שלא זכה להצביע לו מתחילת העונה.
בפעם הראשונה בתולדות האח הגדול ישראל, אחד מהדיירים החדשים (איתי וולך) העפיל לגמר, ולחמישיית הגמר הורשה לעלות במעלה המדרגות ולהביט בקהל מבעד לדלת בית האח הגדול הראשית, שנפתחה למספר שניות.
העונה החמישית הייתה העונה הארוכה ביותר בתולדות התוכנית בישראל - 115 ימים.
אולם שיא זה נשבר עם העונה התשיעית כאשר במהלך אוגוסט 2018 הגיעה ליומה ה-116 ונמשכה 120 ימים סך הכל.
כמו כן, זו העונה הראשונה ששודרה בעונת הקיץ בניגוד לשאר ששודרו בחורף.
לאחר מכן, גם העונה השישית, עונת ה-VIP השנייה, העונה התשיעית, עונת ה-VIP הרביעית, העונה ה-12, העונה ה-13 והעונה ה-14 שודרו במהלך הקיץ.
העונה החמישית זכתה להכנסות הגדולות ביותר למפיקה "קשת" - מספירה ראשונית הכנסות של כ-70 מיליון שקלים (לא כולל הגמר) ממכירת שיא של נקודות הרייטינג.
העונה לא עברה את כמות הרייטינג של העונה הרביעית המחזיקה בשיא הממוצע, כנראה בשל שידוריה בתקופת הקיץ.
גמר העונה זכה לרייטינג שיא בהיסטוריית הגמר של התוכנית, בממוצע של 41.6% ו-44.8% ברגעי ההכרזה.
בעונה זו, מינימום הדיירים שיועמדו להדחה הוא ארבעה דיירים, בשונה משאר העונות בהם מינימום הדיירים שהועמדו להדחה הוא שלושה דיירים.
ביום ה-19, הפך בית האח הגדול לאי לכבוד משימת "הישאחדות" פרודיה על תוכנית המציאות "הישרדות" וחילקו את הדיירים לשני שבטים באמצעות משימה שבה השבט המנצח הופך לשבט "שופופו" (אדום) והשבט המפסיד הופך לשבט פחות חזק בשם "טאש טאש" (בז').
במשימה שלאחר מכן השבט המפסיד היה הולך למועצת השבט ומצביעים את הקולות למועמדים להדחה.
משימה זאת נעצרה כיוון שגילי השתמש באמירה גזענית נגד שחורים כלפי טהוניה ועקב כך שבט "טאש טאש" (שבו גילי נמצא) היה במועצת השבט.
עוד במשימה זו לראשונה בפורמט התוכנית למתמודדים ניתן היה לתאם הדחות ובריתות.
עונת הזוגות – ביום ה-1, 16 הדיירים הראשונים שנכנסו לבית, קיבלו משימה סודית.
שהדיירים ה-17 וה-18, אב ובנו, יכנסו לבית, הם יופתעו לגלות שהעונה תהיה עונת הזוגות.
האח הגדול חילק את הדיירים לצמדים: דורין ואבי (אבא ובת), ענת ודני (חברים לספסל הלימודים), לאון ופאולינה (אחים), דנה ובני (גרושים), לבנה וביז'ו (בוס ועובדת), שלי ויניב (קואצ'רית ומאומן לשעבר), קרין וטהוניה (מפקדת וחיילת מג"ב) ודור ומירי (אמא ובן).
רוני וגילי התבשרו שישנם ארבעה זוגות שאינם זוגות אמיתיים, והיו צריכים לנחש מי הם, ובחרו בשלי ויניב, לבנה וביז'ו, קרין וטהוניה וענת ודני (שהועמדו להדחה).
רוני וגילי נשאלו האם הם חושבים שמכל הזוגות שלא ציינו עד עכשיו יש זוג נוסף שאינו אמיתי, ענו שאין, והועמדו להדחה.
משימת ההיכרות – ביום ה-5, כל זוג התבקש לענות על שלוש שאלות שיבחנו את ההיכרות בין בני הזוג.
הצלחת הבית במשימת התקציב הונחה כולה על כתפיהם של רוני וגילי, רק אם רוני וגילי יענו נכונה על שלוש השאלות, יזכו בתקציב מותרות.
כל מה שנדרש מהדיירים הוא להמשיך במשימה הסודית, לענות על השאלות (גם להמציא תשובות אם צריך) והאח הגדול יחליט אם התשובה נכונה או לא (לתשובות אין כל משמעות להצלחת המשימה).
משימת הצחוק – ביום ה-12, במסגרת המשימה, לדיירים (למעט בני שחגג יום הולדת) היה אסור לצחוק בקול, לגחך ולחייך, ובכל פעם שיעברו על חוק זה, הדבר ייחשב כפסילה.
מספר הפסילות המותר לדיירים במהלך המשימה מצוין במעטפה שבתיבה, שתפתח עם תום המשימה, ואם יצברו מספר פסילות נמוך מזה שבמעטפה או שווה לו, יזכו לתקציב מותרות.
הדיירים צברו 50 פסילות (המספר במעטפה היה 20), וכתוצאה מכך נכשלו במשימה וקיבלו תקציב בסיסי.
הישאחדות – ביום ה-19, הדיירים ישבו באי בודד שהאח הגדול הקים בחצר, עליו היו מנותקים לחלוטין מהעולם שבתוך הבית: מהמקלחות, המטבח, מהספות ומחדר השינה.
המטרה של הדיירים במשימה היא לשרוד את החיים על האי.
בנוסף, בהמשך המשימה עמדו בפני אתגר נוסף שיקבע את גובה התקציב השבועי של הדיירים.
במשימה לדיירים היה מותר לתאם הדחות, ליצור בריתות ולתכנן אסטרטגיות משותפות.
במהלך המשימה התבקשו הדיירים ("השורדים") לבצע משימות אשר יקבעו את גורלם במשחק והתחלקו לשתי קבוצות: השבט האדום "שופופו" (טהוניה, ענת, לבנה, ביז'ו, שלי, דנה ויניב) והשבט הצהוב "טאש טאש" (פאולינה, לאון, גילי, דור, אבי, דורין ובני).
לאחר שגילי אמר לטהוניה אמירה גזענית במהלך ויכוח בין השניים, האח הגדול החליט לעצור את המשימה ולשלוח את השבט של גילי (טאש טאש) למועצת הבית, במהלכה לאחר רוב הצבעות (6 הצבעות לגילי והצבעה אחת לבני) השורדים משבט טאש טאש החליטו להעמיד להדחה את גילי.
לאחר שעברו 24 שעות מתחילת המשימה, הדיירים הגיעו לשבט האיחוד, שבט "אחונה" (כחול).
עם בוא האיחוד, ברחבי השבט פוזרו ארבעה פסלוני חסינות, והארבעה שמצאו אותו (פאולינה, בני, שלי ויניב) השתתפו במשימת החסינות.
במשימת החסינות פאולינה, בני, שלי ויניב טיפסו על עמוד והיו צריכים להישאר עליו זמן רב ככל האפשר.
האחרון שיישאר על העמוד יזכה בחסינות אישית ואם הרביעייה יצליחו לצבור יחד לפחות שמונה שעות על העמודים הדיירים יקבלו תקציב מותרות.
פאולינה קיבלה חסינות והדיירים עמדו במשימה וקיבלו תקציב מותרות.
דקה להיכנס לזה – ביום ה-25, האח הגדול הציב בפני הדיירים אתגרים שונים, אותם תצטרכו לבצע תוך דקה אחת.
מרגע ההזנקה לדיירים היה דקה להיכנס לזה.
השעון בסלון יתקתק במשך דקה אחת מרגע הזנקת המשימה.
גם אם הצליחו להיכנס לזה תוך דקה, עליהם להישאר במקומותיהם עד שהאח הגדול ישחרר אותם.
אם לא יכנסו לזה בתוך דקה, הדבר ייחשב כפסילה.
מספר הפסילות שמותר לדיירים במשימת התקציב מצוין בתוך המתנה שבסלון, שתיפתח בתום המשימה.
האח הגדול עונה 6 היא העונה השישית של תוכנית המציאות הישראלית "האח הגדול" והעונה השביעית של התוכנית במצטבר ששודרה בערוץ 2 (שידורי קשת).
העונה שודרה החל מ-14 במאי 2014, הגמר נערך ב-30 באוגוסט שבסופו ניצחה הדיירת טל גלבוע.
זאת העונה הרגילה מספר שש במצטבר שמשודרת בערוץ 2 (קשת).
זוכת העונה היא טל גלבוע, שהעלתה לאורך העונה את היותה טבעונית ואת הסיבות לכך.
רשימת 21 הדיירים שנכנסו לבית האח הגדול לפי סדר כניסתם (כולל זמניים):
אחי נתן – בן 25, רווק, מקריית שמונה
דנית גרינברג – בת 22, רווקה, מפתח תקווה
מיכאל "מיקי" הירשמן (מיקיאגי) – בן 46, רווק, ממושב עולש
לינור שפר – בת 28, רווקה, מניו יורק
אלעד "נסיך" מזרחי – בן 27, רווק, מנתניה
אורטל בן דיין – בת 33, בזוגיות, מתל אביב
קארין זלאיט – בת 27, רווקה, מתל אביב
אורטל גושן – בת 22, רווקה, מלוד
אליאב אוזן – בן 31, רווק, מתל אביב
אנה בול – בת 26, רווקה, מתל אביב
מרטין סולל – בת 58, גרושה +1, בזוגיות, מפריז
אלדד גל-עד – בן 31, רווק, מתל אביב
עינב בובליל – בת 29, נשואה +3, מאשקלון, מהעונה הראשונה
מנחם בן – בן 65, נשוי בשנית +6, מנופים, מעונת ה-VIP הראשונה
נופר מור – בת 25, רווקה, מתל אביב, מהעונה השלישית
בני גולדשטיין – בן 37, גרוש +3, מאשקלון, מהעונה החמישית
אורטל גושן - בת 22, רווקה, מלוד, מהעונה השישית
יאיר קידר – בן 27, רווק, מכרם מהר"ל
כמו בכל עונה יש משימה סודית, עונה זו נפתחה כאשר יאיר, שחקן שהתחזה לדייר, נכנס לבית.
לאור הצבעת הצופים נכנס יאיר כ"יאיר קידר", מגדל הבקר.
יאיר יצא מהבית בהדחה הראשונה בתום משימתו האחרונה.
ביום ה-9 הדיירים גילו ש"יאיר קידר" לא היה דייר אמיתי ושהוא היה שחקן מטעם ההפקה ושמו האמיתי הוא יאיר פיש.
הדיירת אורטל גושן, נאלצה לעזוב את הבית כבר ביום ה-5, עקב גילוי תאים סרטניים בבלוטת התריס.
מפיקי האח הגדול הבטיחו לה מקום בעונה הבאה.
אולם לבסוף חזרה במחצית השנייה של העונה עם כניסת הדיירים החדשים והודחה בהדחה התשיעית.
בימים ה-19 וה-20 נקשר האח הגדול בכמה מקרים שעוררו מהומה: הדייר דורון מירן חשף את איבר מינו בשידור חי, הדיירת אורטל בן דיין עמדה כשהיא ללא חזייה במטרה להיכנס ראשונה למקלחת.
במסגרת משימת "הכוכב הגדול" (פרודיה על התוכנית "הכוכב הבא") שהתרחשה בבית, נכנסו לבית אסתי גינזבורג, מוקי, רני רהב.
בנוסף לכל שלושת הדיירים, צחי, דורון ומיקיאגי זכו לבצע שיר בהופעה חיה, מחוץ לבית האח הגדול, במסגרת משימת התקציב.
במסגרת משימת "גן עדן וגיהנום" שהתקיימה בבית, קיבלו כל דיירי הבית פיתויים רבים, לינור נענתה לפגוש את אחותה, שהעבירה לה מסר מבחוץ שאחי ודנית מעמידים אותה להדחה.
לינור קיבלה אפשרות להתוודות בפני האח, אך מכיוון שלא עשתה זו, בערב ההעמדה להדחה הסביר לה האח כי השבוע נשללה ממנה האפשרות להעמיד.
ביום ה-78, כמספר ימים לאחר משימת הפריז, התקיימה הדחה בפריז, כל הדיירים היו חייבים לקפוא במקום ולא לזוז, אורטל הודחה מהבית וחיבקה את כל אחד מהדיירים מבלי תגובה חזרה בעקבות הפריז.
ביום ה-97, אחי פונה לבית חולים עקב כאבי בטן עזים והשתחרר באותו היום.
ביום ה-100, ערב החשיפה של "החמישייה הסודית" בה כל דייר הציג בפני הדיירים בבית את חמישיית הגמר שלו, ובכך זכו לגלות מי העמיד אותם להדחה.
באותו ערב, סכסוך בין טל ולינור הוביל לכך ששפכו כוס יין אחת על השנייה.
ביום ה-106, נכנסו לבית מנחי התוכנית, ארז ואסי, לשיחה עם דיירי הבית.
הדיירת נופר מור היא הדיירת הראשונה מבין כל העונות (והרגילות בפרט) שהשתתפה בשני גמרים שונים, והייתה בבית עונה וחצי בסך הכול.
משדר הגמר של עונה זו הציב ממוצע של 38.7% רייטינג, ו-42.5% ברגעי ההכרזה, ומעל ל-1.7 מיליון צופים צפו בגמר.
במסגרת כניסת הדיירים החדשים נערכה מסיבה בחצר הבית עם מתמודדי העונות הקודמות ומפורסמים נוספים, במטרה להקשות על הדיירים לגלות מי יכנסו לבית.
ביום ה-46 נכנסו חמישה דיירים שכבר השתתפו בעונות קודמות של התוכנית, בהם: עינב בובליל (עונה ראשונה), מנחם בן (עונת ה-VIP), נופר מור (עונה שלישית), בני גולדשטיין (עונה חמישית) ואורטל גושן שהשתתפה בתחילת העונה ונאלצה לפרוש עקב סיבות רפואיות.
ביום ה-56 נשמעה אזעקה בבית, בגלל מבצע צוק איתן.
האח הגדול נאלץ לבשר לדיירים את החדשות על המתרחש מחוץ לבית, למרות ההתנתקות המוחלטת של הדיירים מהעולם החיצון.
ביום ה-60 הייתה אמורה להתקיים ההדחה השביעית של הבית, בעקבות קיצור זמני התוכנית עקב משדר מרכזי של מבצע צוק איתן, ההדחה בוטלה והועברה ליום שבת היום ה-67.
החל מההדחה השביעית התקיימו ההדחות ללא קהל באולפן עקב המצב הביטחוני.
ביום ה-72 עקב המצב הביטחוני בארץ, זוג מהדרום שביטל את חתונתו שהייתה אמורה להתקיים באותו השבוע, הוזמן לקיים את חתונתם בבית האח.
את החתונה ארגנו דיירי הבית, כחלק ממשימת התקציב השבועית.
האח הגדול עונה 7 היא העונה השביעית של תוכנית המציאות הישראלית "האח הגדול", והעונה התשיעית (כולל עונות ה-VIP) של התוכנית במצטבר ששודרה בערוץ 2 (קשת).
העונה שודרה החל מ-16 בדצמבר 2015, הגמר נערך ב-6 באפריל 2016 שבסופו ניצחה הדיירת שי מיקה יפרח.
את העונה הנחו ארז טל וקורין גדעון.
אסי עזר פרש מהנחיית התוכנית לטובת הנחיית העונה השלישית של "הכוכב הבא" ששודרה במקביל בשידורי קשת.
הפרס של זוכה עונה זו היה דירה בשווי 1.4 מיליון ש"ח.
זוהי גם העונה הראשונה בתולדות האח הגדול בה השתתפו ארבעה דיירים בגמר.
בעונה זו הוצגה משימת ההצלה "משחקי האח" בה לקחו חלק כל המועמדים להדחה באותו שבוע.
המשחקים כללו שלושה חידונים שונים ולמנצח התאפשר להוציא את עצמו מרשימת ההדחה על ידי בחירת מועמד אחר שיעמוד להדחה במקומו.
כניסתו של הדייר הטרנסג'נדר מייקל אלרוי, עוררה עניין רב והביאה לעלייה של 110% בשיח ברשת בנוגע לקהילה הטרנסג'נדרית.
על פי בדיקה שנערכה ברשתות חברתיות, אתרי חדשות, טוקבקים, פורומים, בלוגים, יוטיוב, טוויטר ואינסטגרם, נרשמה עלייה בנפח השיח ובמעורבות הקהל בו שבאה לידי ביטוי בכמות המשתתפים והתגובות בדיון בודד.
בעונה זו בלט המתמודד שי חי, במסגרת המשימות שחולקו לדיירים, הוא ביקש את המשימה להעמיד דיירים להדחה בפומבי, הוא קרא לפינתו "כל האמת בפרצוף" ובה הסביר את מניעיו במילים בוטות בנוכחות הדיירים.
התנהלותו בבית גרמה לו לעימותים רבים עם דיירים אחרים בבית אך גם לפופולריות עצומה מחוצה לו.
מרבית השיח התקשורתי אודות התוכנית עסק בו ומעריציו הקימו מספר קבוצות ברשתות החברתיות התומכות בו הכוללות אלפי חברים, הם התאספו להפגנות תמיכה בסמוך לבית והעלו מספר פעמים מסוקים עם שלטי תמיכה בו, דבר שהוסיף למעמדו המתערער בבית.
לאחר עזיבתו התחוללה סערה ברשת, וכן כ-10,000 צופים התנתקו מערוץ 26 שמשדר בשידור חי את המתרחש בבית.
מנגד, דיירים שהודחו במהלך התוכנית, התלוננו שעריכת הפרקים המשודרים הייתה לא הוגנת והתמקדה בשי חי, במקביל מעריציו התלוננו על עריכה מגמתית נגד שי חי שמוציאה אותו אלים.
בעונה זו השתמשו בגימיק של "עצירת הזמן".
כאשר העונה החלה, האח הגדול "עצר את הזמן" בכל רחבי הבית מלבד "חלל הזמן", חדר בבית שבו הזמן לא נעצר ובו התקיימו ההדחות וגם מסיבות לרגל אירועים מיוחדים.
דודו כהן, הדייר הראשון שנכנס לבית, קיבל משימה סודית: לקבוע מי יהיה הדייר שיעמיד להדחה באופן פומבי, דייר שלא יקבל את מזוודתו, שני דיירים שיהפכו לדייר אחד (יעמידו להדחה ביחד ויועמדו ביחד), דייר שיועמד כל שבוע להדחה ודייר שיקבל חסינות מהדחה לשבוע הראשון בבית.
אך אז האח הגדול "עצר את הזמן" בבית וההחלטות היו תקפות לכל העונה.
שני הדיירים (גילי וגיל) שהתמודדו כדייר אחד בבית העמידו להדחה כאחד וקולם מההצבעות נספרו ביחד (לבסוף הם גם הודחו ביחד).
הדייר שי חי העמיד את הדיירים להדחה באופן פומבי, ברק אדרי קיבל חסינות מהדחה ובעצם הבטיח את מקומו בגמר, ודודו כהן מועמד באופן קבוע להדחה.
לקראת סיומה של העונה, במסגרת משימה עם משפחות הדיירים, המשפחות החליפו בין התפקידים.
בעונה זו בלט המתמודד שי חי שזכה לפופולריות גדולה מחוץ לבית והיה המועמד המוביל לזכייה אך החליט לעזוב (האח הגדול היה מוציא אותו גם בלי בקשתו עקב אלימות פיזית) יחד עם שני מתמודדים נוספים.
בעונה זו, בעקבות העזיבה של שלושה מתמודדים ביום אחד, הוחלט בהפקה לצמצם את מספר המקומות בגמר לארבעה בלבד, בשונה מהעונות הקודמות.
רשימת 22 הדיירים שנכנסו לבית האח הגדול לפי סדר כניסתם:
דודו כהן – בן 33, רווק, מעפולה
תמר שילה – בת 30, רווקה, מקדומים
סלים מרעי – בן 40, רווק, מתל אביב
עומר קינן – בת 22, רווקה, מתל אביב
שי חי – בן 32, גרוש +2, בזוגיות עם תניה, מהרצליה
קסניה טרנטול – בת 28, רווקה, מלוד
גיל אלמוג – בן 27, רווק, מתל אביב
פלורי אלקסלסי – בת 38, רווקה, מבית שאן
עמרי בן נתן – בן 29, רווק, משוהם
שי מיקה יפרח – בת 23, רווקה, מקצרין
ברק אדרי – בן 25, רווק, מקיבוץ צרעה
קורין "קוקו" אביסדריס – בת 29, רווקה, מירושלים
מייקל אלרואי – בן 25, רווק, מחדרה
אור סיונוב – בת 35, רווקה, מניו יורק
אילנה כספוב – בת 54, נשואה + 2, מנהריה
ארבל קינן – בת 22, רווקה, מתל אביב
תניה (תני) גרבר – בת 23, בזוגיות עם שי חי, מרמת השרון
אסתי לי פז – בת 29, רווקה, מנתניה
רינת פליישר – בת 45, גרושה +1, מראשון לציון
שחר חפץ – בן 35, רווק, מגדרה
איציק כרסנטי – בן 46, גרוש בשנית +4, מחיפה
ביום ה-1, דודו כהן, הדייר הראשון שנכנס לבית, קיבל משימה סודית במהלכה היה צריך לבחור שמונה דיירים אשר כל אחד מהם יקבל תנאים מיוחדים שונים במהלך שהותו בבית.
בזמן המשימה, האח הגדול "עצר את הזמן", מה שאומר שכל החלטותיו תקפות לכל העונה וניתנות לשינוי בהתאם להחלטת עורכי התוכנית.
ביום ה-5 החלה משימת ה"החלפה", במסגרתה נדרשו הדיירים בבית לשנות את כל ההחלטות שנתקבלו ביום ה-1 למשחק על ידי דודו, זאת אך ורק בהסכמת הכלל.
הצלחת המשימה הייתה תלויה בכך שכל בחירה תעבור מדייר אחד למשנהו כאשר הפרס היה תקציב מותרות לשבוע.
הדיירת שי מיקה קיבלה מים חמים כל העונה, הדיירת אור סיונוב זכתה לבחור שיר בכל יום, הדייר שי חי ביקש וקיבל את היכולת להעמיד להדחה באופן פומבי מול כל דיירי הבית והדייר מייקל אלרואי התנדב להיות זה שלא יקבל את מזוודתו כל העונה.
הדיירים גיל אלמוג וגילי כהן החליטו שלא לוותר על ההתמודדות כדייר אחד לאורך כל העונה עובדה שהביאה לשבירת משימת התקציב.
בנוסף לכך הדייר ברק אדרי נשאר חסין קבוע מהדחה (לאחר שהצהיר במהלך המשימה כי הוא יסרב להעביר את התפקיד לדייר אחר לכאשר יתבקש לעשות זאת) והדייר דודו כהן נשאר מועמד קבוע להדחה.
ביום ה-22 כחלק ממשימת החסינות "משחקי האח" שמשודרת בימי חמישי, זכתה הדיירת קורין אביסדריס בחסינות אולם למחרת נודע כי הייתה טעות בספירת הנקודות במהלך המשימה.
האח הגדול הודיע על כך לדיירים וביטל את החסינות ואת כל ההצבעות שהיו עד אותו שלב.
ביום ה-24 בזמן משדר ההדחה, הצבעת צופי התוכנית נערכה במהלך משדר ההדחה כאשר כל הדיירים, מלבד ברק, עמדו להדחה.
ביום ה-24, נערכה כניסת ביניים לבית האח הגדול, בה נכנסו שתי דיירות חדשות לבית, תניה גרבר (בת זוגו של הדייר שי חי) וארבל קינן.
ביום ה-27 אירעה תקרית אלימה.
הדיירת קורין אביסדריס חשדה שהדייר שי חי השאיר בצל על כרית מיטתה כאקט של מתיחה וניגשה אל מיטתו, עת שהה בה עם בת זוגו, תניה גרבר, והשליכה על המיטה את הבצל.
בתגובה לכך, השליך שי חי את הבצל בכוח רב על גבה, צעק, איים על אביסדריס פן תשוב לעשות כן, וניפץ בחוזקה כוס מים על הרצפה.
בעקבות הטחת הכוס, נקרא חי לחדר האח הגדול והוזהר שאם יחזור על התנהגות אלימה פעם נוספת במהלך התוכנית, הוא יודח לאלתר.
ביום ה-53 נערכה כניסה שנייה לבית, בה נכנסו ארבעה דיירים, אסתי-לי פז, רינת פליישר, שחר חפץ ואיציק קרסנטי.
באותו הערב התקיימה הדחה פיקטיבית ובה יצאו הדיירים שי חי ודודו כהן מהבית אולם הוחזרו אליו מיד לאחר מכן.
השניים שהו באחד מחדרי הבית, ללא ידיעתם של הדיירים האחרים במשך יומיים ולאחריהם הצטרפו לשאר הדיירים.
ביום ה-56, הדיירת פלורי אלקסלסי בחרה לעזוב את הבית, עקב געגועיה למשפחתה.
ביום ה-61 הדייר שחר חפץ עזב את הבית לאחר שמונה ימים, בעקבות קשיי הסתגלות.
ביום ה-73, הציע הדייר שי חי נישואין לחברתו, הדיירת תניה גרבר, שהסכימה.
ביום ה-73, נקעה הדיירת ארבל קינן את הקרסול והובלה לבית החולים.
יום לאחר מכן, בעצה אחת עם עורכי התוכנית, לאחר שהובהרה חומרת הפגיעה, הוחלט כי קינן תעזוב את התוכנית.
ביום ה-74, במסגרת אחת המשימות, יצא הדייר שי חי והדיירת תניה גרבר אל מחוץ לבית כדי לשאת בפני הקהל נאום בן דקה.
ביום ה-83, נכנסו לבית בני משפחה של דיירי העונה.
כחלק ממשימת התקציב התבקשו בני המשפחה להחליף את כל התפקידים שקיבלו הדיירים ביום ה-5 עם דיירים ללא תפקיד.
בני המשפחה עמדו במשימה וקבלת שיר יומי הועבר מאור סיונוב לעמרי בן-נתן, המים החמים כל היום הועבר משי מיקה לקסניה, ההעמדה הפומבית הועברה משי חי לאיציק קרסנטי, המועמדות להדחה עד לסוף העונה הועברה מדודו כהן לשי חי והחסינות מהדחה הועברה מברק אדרי לדודו כהן.
ביום ה-87, לאחר שבעט שי חי בכוונה תחילה במיצג אמנותי שהכינה הדיירת אור סיונוב, ביקש חי לפרוש מן התוכנית והפקת התוכנית נענתה לבקשתו (בפרסומיה בתקשורת טענה הפקת התוכנית כי חי היה נדרש לעזוב את הבית בכל מקרה מכיוון שעבר על חוקי הפורמט בפעם השנייה).
בעקבות עזיבתו של חי, פרשו מהתוכנית גם בת זוגו תניה גרבר, ואיציק קרסנטי.
ביום ה-100, כחלק ממשימת פורים בה ניצחו במשימות דודו, שי מיקה, עומרי וקסניה, הארבעה ייצאו לחגוג את פורים מחוץ לבית האח הגדול בעדלאידע הגדולה שהתקיימה בפורים כאשר הם מחופשים לחיות שבלתי ניתן לזהות ובנוסף נסעו לבקר את המשפחה של ברק.
ביום ה-103, כחלק ממשימת התקציב האחרונה, החלו להיכנס רוב מודחי העונה לבית והיו צריכים לבחור מי הדייר שרוצים שיזכה ומי הדייר שלא ולנמק את בחירתם.
ביום ה-104, בהמשך המשימה, נכנס הדייר לשעבר איציק קרסנטי ועורר מהומה בעקבות דבריו כלפי הדיירת קסניה טרנטול, אותה בחר כראויה לזכייה.
שאר דיירי הבית התפרצו אל חדר המשימות, ובראשם עמרי אשר התעמת עם קרסנטי בחריפות, ובעקבות זאת קרסנטי אף הזמין ניידת משטרה אל מתחם הבית.
ביום ה-113, בתאריך 6 באפריל 2016, התקיימה תוכנית הגמר, אליה העפילו באופן חד פעמי רק ארבעה דיירים, ובה זכתה הדיירת שי מיקה יפרח בדירה בשווי 1.4 מיליון שקלים.
לראשונה בתוכנית, נקבע פיינליסט ראשון לגמר העונה בפרק הפתיחה.
האח הגדול עונה 8 היא העונה השמינית של תוכנית המציאות הישראלית "האח הגדול", והעונה העשירית (כולל עונות ה-VIP) של התוכנית במצטבר שמשודרת בערוץ 2 (קשת).
העונה שודרה החל מ-18 בדצמבר 2016, הגמר נערך ב-28 במרץ 2017 שבסופו ניצח הדייר אביחי אוחנה.
זו העונה האחרונה בבעלות הזכיינית קשת ובעריכתו של יורם זק, כאשר לאחריה התוכנית עוברת לזכיינית "רשת".
כמו כן, זו גם העונה האחרונה ששודרה אי פעם בערוץ 2.
עונה זו עלתה לשידור ב-18 בדצמבר 2016 והסתיימה ב-28 במרץ 2017 טרם העברת הזכיינות על פורמט התוכנית לזכיינית "רשת", בתחילת חודש אפריל 2017.
נושא מרכזי בעונה הוא "פרידה מבית האח" לאור מעבר הזכויות על הפורמט מהזכיינית קשת לרשת.
המשימות בעונה זו מהוות אזכורים למשימות מעונות קודמות.
כל משימה התחילה באופן דומה לאופן בה התנהלה המשימה בעונה קודמת והמשיכה בצורה שונה.
בעונה זו המשיכה משימת ההצלה "משחקי האח", בה לקחו חלק המועמדים להדחה באותו שבוע.
"משחקי האח" הורכבו משלושה סבבי חידונים שונים.
המנצח ב"משחקי האח" הוציא את עצמו מרשימת ההדחה והעמיד באופן פומבי דייר אחר במקומו.
הפרס בעונה זו הוא דירה חדשה בשווי 1.4 מיליון ש"ח ומגוון פרסים נוספים.
המוטיב העיצובי המרכזי בבית הוא סדקים ושברים.
קירות החדרים בנויים משלוש שכבות שונות, כאשר כל שכבה מייצגת מוטיב עיצובי מהעונות הקודמות.
דוגמאות בולטות הן ציור הדג במטבח מהעונה ה-3, קוביות השוקולד בחדר האוכל מהעונה ה-7 ועיטורי העננים בחצר מהעונה ה-4. בעקבות העומס העיצובי על הקירות בכל החדרים נעשה שימוש ברהיטים בעלי עיצוב חלק, אמורפי ונקי.
בנוסף נעשה שימוש חוזר ברהיטים מעונות קודמות, כמו הספה בסלון מהעונה הרביעית שרופדה מחדש, העץ הסרוג של שפרה בחצר וכדומה.
נסט תת-קרקעי הנסט האדום, הקראוון בחצר
רשימת 19 הדיירים שנכנסו לבית האח הגדול לפי סדר כניסתם:
שמוליק ספן – בן 58, נשוי +2, מגבעתיים
כוכב ספן – בת 57, נשואה בשנית +4, מגבעתיים
חיים שועי – בן 26, בזוגיות, מבית שאן
אסתר ליברזון נמר – בת 36, נשואה בשנית +3, מכפר סבא
שם ברדוגו – בן 30, בזוגיות, מתל אביב
מעיין אשכנזי – בת 25, רווקה, מהרצליה
אנדל קבדה – בן 25, רווק, מאשדוד
עדן סבן – בת 21, רווקה, מאשדוד
אביחי אוחנה – בן 27, רווק, מאילת
תהילה אסודרי – בת 32, בזוגיות, מרמת גן
חזי חיים – בן 36, רווק, מתל אביב
תאלין אבו חנא - בת 22, בזוגיות, מתל אביב
דן רושנסקי – בן 28, רווק, מתל אביב
אורנה דנינו – בת 37, גרושה +2, מפתח תקווה
שני גולדשטיין – בת 25, רווקה, מתל אביב
ג'ודי עמר – בת 24, רווקה, מירושלים
אנסטסיה טל – בת 23, רווקה +1, מנתניה
עומר גורדון – בן 36, גרוש, מחיפה
מדי שבוע, התקיימו בבית "משחקי האח", בהם המועמדים להדחה קיבלו הזדמנות להוציא את עצמם מהרשימה ולהכניס במקומם דייר שלא מועמד.
ביום ה-38, כל מודחי העונה למעט אסתר חזרו לבית במסגרת "משימת ההזדמנות השנייה", והועמדו להדחה משולשת, ממנה שאר הדיירים היו חסינים.
בהדחה הודחו תהילה, כוכב ושמוליק וחזי.
משימה סודית: ביום ה-1 שמוליק, כוכב וחיים קיבלו משימה סודית לימים הראשונים של העונה במהלכה כוכב וחיים צריכים לשכנע את יתר הדיירים כי הם אמא ובן.
במקביל, שמוליק וכוכב נדרשים לשכנע כי אין ביניהם שום קשר קודם.
במהלך הימים הראשונים מרבית הדיירים היו תמימי דעים כי מדובר במשימה סודית והשניים אינם אם ובן.
במשימת הדחלילים כחלק ממשימת הקוסם מארץ עוץ התבקשו הדחלילים לנחש מי מהדיירים שנכנסו העונה הם קרובי משפחה.
הדחלילים ניחשו כי כוכב וחזי הם קרובי משפחה.
בהתאם לכך, הדחלילים נכשלו במשימתם ושמוליק, כוכב וחיים זכו בחסינות מההדחה הראשונה.
משימה הקוסם מארץ עוץ: ביום ה-4 החלה משימת התקציב הראשונה לעונה.
המשימה היא אזכור למשימה שהתבססה על הדמויות מהספר במהלך העונה השלישית.
בתחילתה האח הגדול בחר בכוכב לתפקיד דורותי ובחיים לתפקיד טוטו.
שניהם חילקו את יתר התפקידים במשימה כאשר דן נבחר לתפקיד המכשפה הטובה מהצפון.
המשימה מורכבת מארבע תתי-משימות: צביעת שביל הלבנים הצהובות והליכה רק עליו לאורך כל המשימה (דורותי וטוטו), שינה בכלוב מצחין וקפיצת באנג'י מכדור פורח שבפועל הייתה פקטיבית (אריות), ניחוש מי מהדיירים שנכנסו לבית הם קרובי משפחה (דחלילים), ולהעמיד להדחה באופן פומבי (אנשי הפח).
הדיירים עמדו בשלוש מתוך ארבע תתי המשימות וזכו בתקציב מותרות.
משימת העשירים והעניים: ביום ה-10 החלה המשימה.
המשימה היא אזכור למשימה שהתרחשה במהלך העונה השנייה.
בתחילתה התבקשו הדיירים להציג את מועמדותם לראשות הבית.
ראש הבית יהיה הנציג הרשמי לכל פנייה של האח הגדול בכל הקשור לרווחת הדיירים, ויזכה בחסינות להדחה הקרובה.
רק שלושה דיירים יוכלו להתמודד בבחירות.
הדיירים ביצעו הצבעה בין חמשת הדיירים שהציגו את מועמדתם, והזוכים בה היו חזי, שם ואביחי.
בבחירות לראשות הבית ניצח חזי.
בהמשך המשימה חולקו הדיירים לעניים ולעשירים.
בוצעה הפרדה בשטח הבית ובמזון כך שכל קבוצה מתנהלת בשטח נפרד עם מזון משלה.
הדיירים העניים היו אחראים לתפעול הבית.
בשביל לתפעל חלקים מהבית הם נדרשו לפדל באופניים.
האופניים הפעילו כל פעם אחת משלוש אפשרויות: חשמל למטבח, מים חמים למקלחת, כיבוי אורות בלילה.
הדיירים העשירים היו צריכים לרכב על האופניים מדן ועד אילת בשביל שכל הבית יזכה בתקציב מותרות לפני כניסת שבת.
הדיירים עמדו במשימה וזכו בתקציב מותרות שהתחלק באופן שווה בין חלקי הבית.
משימת חסינות: לאחר שחזי העמיד את הדיירים העניים להדחה ביום ה-15. האח הגדול ערך תחרות חסינות בין הדיירים העניים בה הזוכה במשימה יצא מרשימת ההדחה ויכניס דייר אחר במקומו.
בנוסף, הזוכה במשימה יחליף את חזי בתפקיד ראש הבית ויזכה בחסינות.
המשימה החלה בשעה 2 לפנות בבוקר כאשר כל דייר נדרש להיכנס לארגז עם בקבוק מים, תפוח, ביסקוויטים ודגלון.
על הדיירים נאסר לישון והם נדרשו להרים את הדגלון בכל פעם שהאח הגדול ביקש מהם.
לאחר 12 שעות, הפסיק האח הגדול את המשימה וערך דו-קרב מכריע בין אורנה ומעיין שהיו הדיירות האחרונות שנשארו בארגזים.
מעיין זכתה בדו-קרב והפכה לראשת הבית.
משימת השוטרים והגנבים: ביום ה-18 הדיירים העניים הפכו לקבוצת הגנבים והעשירים הפכו לקבוצת השוטרים.
משימה זו היא המשכה של משימת העשירים והעניים בדומה לעונה השנייה.
במהלך המשימה מעיין נדרשה לשבץ בכל רגע נדון שני שוטרים שיהיו בתפקיד.
על השוטרים בתפקיד להיות בלבוש מלא כל הזמן ולהגיע לניידת משטרה המוצבת בחצר תוך חצי דקה לאחר שהם אספו ארוחת שוטרים טיפוסית מחדר האח הגדול מרגע הישמע הסירנה.
נאסר עליהם לעזוב את הניידת עד אשר הם יסיימו את הארוחה.
בנוסף, על קבוצת השוטרים למצוא את כל המפתחות למנעולים הקושרים את קבוצת הגנבים יחד ולעמוד בהצלחה במשימות שיטור שונות שיקבלו לאורך המשימה על מנת לזכות בתקציב מותרות.
משימה סודית: ביום ה-18 שם קיבל משימה סודית מהאח הגדול בה הוא נדרש להעביר את אופני הכסף של הצד העשיר לצד העני ולזרוק את האופניים של הצד העני לשכשוכית.
אם עד סוף המשימה, השוטרים לא יבחרו בשם כחשוד העיקרי בביצוע השוד כל הבית יזכה בתקציב מותרות.
המשימה הזאת היא משימת התקציב לשבוע זה ולא המשימה שהוקראה לשאר הבית.
מעיין בוחרת בעדן כחשודה שביצעה את השוד.
בהתאם לזאת, הדיירים זכו בתקציב מותרות.[8]
משימת יום שישי ה-13: ביום ה-25 החלה משימת התקציב הרביעית לעונה.
המשימה היא אזכור למשימה שהתרחשה במהלך העונה הרביעית.
לאור העובדה כי זאת הפעם השנייה בזמן שידור התוכנית כי ישנם דיירים בבית במהלך יום שישי ה-13. האח הטיל על הדיירים לשחזר את הקליפ לשיר "Thriller" של מייקל ג'קסון.
הדיירים בחרו בעדן ואנדל, מתוך רשימה סגורה שהחליט עליה האח הגדול, לגלם את מייקל ג'קסון וחברתו.
שאר הדיירים יגלמו את הזומבים בקליפ.
על מנת לזכור בתקציב מותרות על הקליפ שיבצעו הדיירים להשיג מעל 92,928 (מספר הצפיות בקליפ של הדיירים מהעונה הרביעית) צפיות תוך 24 שעות.
הדיירים עקפו את מספר הצפיות בתוך פחות משעתיים וזכו בתקציב מותרות, אך בישיבת התקציב התגלה כי הגיעו ל-75 קנסות ולכן נשארו בתקציב בסיסי.
משימת "כן" ו"לא": ביום ה-32 החלה משימת התקציב החמישית לעונה במסגרת שבוע החיוביות.
במהלך המשימה נאסר על הדיירים להשיב בשלילה לשאלות האח הגדול.
היה והדיירים ענו בשלילה לאח הגדול, יצברו פסילה.
מספר הפסילות המותר במשימה רשום בתוך המעטפה הנמצאת בתיבה הנעולה בסלון הבית.
על מנת לזכות בתקציב מותרות על הדיירים לא לצבור יותר פסילות מהמספר המופיע בתוך המעטפה.
הדיירים נכשלו במשימה לאחר שצברו שבע פסילות, כאשר היה מותר להם לצבור עד שלוש פסילות, ולכן לא זכו בתקציב מותרות.
שבוע הזדמנות שנייה: בסיומה של ההדחה ביום ה-38 הודיעו ארז וקורין לדיירים כי במהלך השבוע הקרוב הם כולם חסינים מהדחה, וכי המועמדים להדחה הם ארבעת הדיירים שהודחו מהבית אשר שבים עליו במסגרת שבוע ההזדמנות השנייה.
זוהי הפעם הראשונה בתולדות התוכנית שדיירים שכבר הודחו על ידי הצופים בבית חוזרים אל בית האח כדיירים מן המניין.
אסתר, המודחת הראשונה, ויתרה על האפשרות לחזור לבית האח.
ביום ה-43 עדכנו קורין וארז את הדיירים כי ההדחה הקרובה תהיה הדחה משולשת.
משימת מונית הכסף: ביום ה-39 נכנס עידו רוזנבלום יחד עם מונית הכסף לבית האח הגדול לצורך משימת התקציב השישית.
המשימה היא אזכור למשימה שהתרחשה במהלך העונה הראשונה.
במהלך המשימה חילק האח הגדול את הדיירים לארבע קבוצות.
כל קבוצה נכנסה בתורה למונית על מנת לצבור כסף לתקציב.
כל קבוצה נשאלה בשלב הראשון חמש שאלות אשר עסקו בדיירים ובהתרחשויות בבית האח הגדול עד לאותה העת.
בשלב השני יכלה לבחור כל קבוצה אם היא מעוניינת להשיב לשאלה נוספת על מנת להכפיל את הסכום אותו צברה.
אולם, אם הקבוצה בחרה להמשיך לשלב השני וטעתה בתשובתה, היא הפסידה את כל הסכום אותו היא צברה.
בסיום המשימה הדיירים צברו תקציב בסך 3,200 שקלים חדשים, ולאחר הורדת הקנסות עבור העבירות שבוצעו במהלך אותו השבוע, נותר התקציב השבועי לשבוע זה על סך 1,960 ש"ח.
משימת הבובות: בתחילת היום ה-46 הוכנסו בובות בדמות הדיירים לצורך משימת התקציב השביעית.
המשימה היא אזכור למשימה שהתרחשה במהלך העונה השלישית.
במשימה הדיירים נדרשו להפעיל את הבובה בזמן שהם מדברים באופן שידמה כאילו הבובה היא זו שמדברת.
במקביל, חולקו הדיירים לשלוש קבוצות, שכל אחת מהן מייצגת משרד פרסום.
כל קבוצה נדרשה לצלם פרסומת למוצר אחר כאשר את דמות הדיירים מגלמות הבובות.
משימת מלון האח הגדול: ביום ה-53 החלה משימת התקציב השמינית לעונה.
במהלך המשימה הדיירים נדרשים לתפעל את בית המלון כאשר כל דייר קיבל תפקיד ייעודי: עובד קבלה, בל בוי, חדרנית, שף, מלצר וברמן ומציל.
כמו כן, נאסר על הדיירים לפנות או לגעת באורחי בית המלון והם נדרשו לדווא לרווחתם של האורחים בזמן הביקור.
אי עמידה בנוהלי בית המלון גוררת קבלת פסילה.
כאשר מספר הפסילות שנצברו גדול יותר מהמספר המופיע במעטפה שעתידה להיפתח בסוף המשימה, הדיירים לא יזכו בתקציב מותרות.
משימה סודית: משימת התקציב של השבוע הייתה משימה סודית בה הוכנסה משי, בת זוגו של הדייר חיים, לבית כאשר היא מחופשת לזמרת סיה פרלר כאורחת במלון האח הגדול.
הדיירים מצווים על ידי האח הגדול לא לגלות לחיים את זהותה האמיתית של האורחת לאורך כל המשימה.
אם חיים יחשוד או יגלה כי האורחת היא בת זוגו המשימה תכשל, משי תוצא מהבית והדיירים יזכו בתקציב בסיסי בלבד.
הדיירים עמדו במשימה וזכו בתקציב מותרות.
משימת ההתעלמות: ביום ה-59 החלה משימת התקציב התשיעית לעונה.
המשימה היא אזכור למשימה שהתרחשה בעונה הראשונה.
במהלך המשימה הדיירים נדרשים להתעלם ולא להגיב או להתייחס לאירועים יוצאי דופן המתרחשים בבית האח הגדול, ביניהם כניסת ארבעת הדיירים החדשים לבית, החלפת הספה בחדר האח הגדול בכיסא עם תבנית ביצים, הופעתו הבן של הדיירת אורנה כחלק מתצוגת אופנה.
על כל התייחסות לאירוע יוצא דופן הדיירים צוברים פסילה, אם הדיירים יצברו יותר פסילות מהמספר המופיע במעטפה המשימה תעצר והדיירים יזכו בתקציב בסיסי בלבד.
אם הדיירים יצליחו במשימה הם יזכו בתקציב מותרות כפול.
הדיירים עמדו במשימה וזכו בתקציב מותרות כפול.
משימת כלא אחיהו: ביום ה-67 החלה משימת התקציב העשירית לעונה.
הדיירים חולקו לשתי קבוצות: אסירים וסוהרים, כאשר כל קבוצה קיבלה משימה נפרדת.
משימת הסוהרים היא לאייש את חדר הבקרה ולתעד מה הדיירים עושים ברגע שהמוניטור נפתח.
אי תיעוד של המוניטר צובר פסילה לדיירים.
משימת האסירים היא לבצע מטלות שונות.
אי השלמת המטלה צוברת פסילה לדיירים.
משימה סודית: משימת התקציב של השבוע הייתה משימה סודית.
האח הגדול הטיל על חצי מקבוצת האסירים ביחד עם הסוהרים להסתיר מהחצי השני של קבוצת האסירים את העובדה שהם אינם נדרשים לבצע את המטלות ובמקום המטלות הם מקבלים הטבות ופינוקים מהאח הגדול.
בסיום המשימה, חשף האח הגדול את המשימה בפני קבוצת האסירים שלא השתתפו במשימה הסודית והודיע להם כי רק שלושה מהם יהיו זכאים לביקור מהמשפחה ואחד מקבוצת הסוהרים.
עומר ויתר על הביקור לאור העובדה כי מבין ארבעת האסירים הוא הדייר החדש היחיד ונמצא רק כשבועיים בבית וגם אביחי נבחר מקבוצת הסוהרים לקבל ביקור מהמשפחה.
הדיירים עמדו במשימה הסודית וזכו בתקציב מותרות.
משימת ארוחה בשחקים: ביום ה-74 החלה משימת התקציב האחת עשרה לעונה.
המשימה היא אזכור למשימה שהתרחשה במהלך עונת ה-VIP הראשונה.
הדיירים הולבשו בטוקסידו והדיירות הולבשו בלבוש רשמי והועלו לארוחת טעימות במתקן התלוי ממנוף בגובה 50 מטר מעל הקרקע.
בכל סיבוב טעימות הוגרלה מנת השף בין הדיירים, מנת גורמה המוגשת לדייר הזוכה בכל סיבוב בשונה מהמנה המיוחדת שהוגשה לשאר הדיירים.
הדיירים נדרשו לאכול את המנה שהוגשה עד לסופה על מנת לזכות בפרס שונה בכל סיבוב.
הפרס הראשון היה תוספת של 25% לתקציב המותרות ויתר הפרסים היו ביצוע שיחת טלפון עם בן משפחה שהוכנס לבית האח לחלק מדיירי הבית: שני, אנדל, שרון ואורנה.
הדיירים יכלו לצבור פסילה אחת במהלך המשימה, כאשר כל פסילה נוספת תגרום לדיירים לקבל תקציב בסיסי בלבד.
המנות שהוגשו על פי סדר הגשתן היו: בצל חי, תולעת קמח בשוט של טקילה, רגל קרושה, ארבה מטוגן, וגלידת קטשופ חרדל עם תרד.
הדיירים השלימו את המשימה וזכו בתקציב מותרות.
משימת זיגי החייזר: ביום ה-81 החלה משימת התקציב השתים עשרה לעונה.
המשימה היא אזכור למשימה שהתרחשה במהלך העונה השישית.
במהלך המשימה הדיירים נדרשים לא לזוז או לדבר כאשר החייזר זיגי הופך את המחשבה של הדייר למציאות.
כל תזוזה או דיבור מצד אחד הדיירים צוברת פסילה, אם הדיירים יצברו יותר פסילות מהמספר המופיע במעטפה זיגי יאבד את היכולת להפוך מחשבה למציאות והדיירים יזכו בתקציב בסיסי בלבד.
במהלך המשימה נכנסו לבית האחר, הדיירים המודחים עדן ואנדל, אמא של הדייר חיים, הדיירים צפו במערכון עליהם מהתוכנית ארץ נהדרת, שמעו חלקים ממה שנכתב עליהם בבלוג באתר mako, וצפו בהעמדה להדחה השבועית.
הדיירים צברו במהלך המשימה פסילה אחת ועמדו במשימה וזכו בתקציב מותרות.
משימת הרדיו: ביום ה-88 החלה משימת התקציב השלוש עשרה לעונה.
במהלך המשימה כל אחד מהדיירים נדרש לשדר שתי תוכניות בנות שעה.
תוכנית ראשונה הייתה תוכנית אישית בה הדייר דיבר על עצמו.
התוכנית השנייה הייתה תוכנית זוגית בה נדרשו הדיירים לראיין אחד את השני.
חלוקת הזוגות בוצעה על ידי האח הגדול.
כל תוכנית התחילה עם מבזק חדשות בן דקה על האירועים והחדשות האחרונות מבית האח הגדול.
כמו כן, במהלך המשימה קיבלו הדיירים שאלות מהצופים באמצעות הפקס עליהן הם נדרשו לענות.
איחור של דייר להתייצב לשידור צברה פסילה כאשר הדיירים יכלו לצבור במשימה זו עד פסילה אחת.
משימת החדר הלבן: ביום ה-95 החלה משימת התקציב האחרונה לעונה.
המשימה היא אזכור לחלק ממשימת המונופול שהתרחשה במהלך העונה הרביעית.
במהלך המשימה הדיירים הולבשו בבגדים לבנים ונכנסו לחדר שכל תכולתו בצבע לבן.
האח הגדול הודיע לדיירים כי המשימה תסתיים ברגע שבחדר יישארו שני דיירים בלבד.
כמו כן, האח מציין כי היציאה מהחדר אפשרית בכל זמן נתון.
אולם, אם דייר יצא בזמן שהכפתור שבחדר אינו דולק בצבע אדום (אקטיבי) הדיירים ייכשלו במשימת התקציב.
דייר שעוזב את החדר לא יורשה לחזור אליו.
אם יצלחו יזכו בתקציב מותרות בלתי מוגבל.
במהלך המשימה פיתה האח הגדול את הדיירים לעזוב את החדר בעזרת הטבות ופינוקים.
הדיירים שנשארו לא רק שלא זכו לפינוקים, אלא נאלצו להתמודד עם מספר קשיים כמו סופת קלקר, פצצות סירחון, מנגינות חוזרות ונשנות וכדומה.
שני ושרון היו הראשונים לעזוב את החדר הלבן.
לאחר שלושה ימים בחדר ולפני כניסת השבת, אביחי, אורנה, חיים ומעיין החליטו יחדיו כי אורנה ומעיין יהיו האחרונות להישאר בחדר.
במהלך המשדר החי, יומיים לפני הגמר, הציע להן האח הגדול את האפשרות לזכות ב-100,000 שקלים אך בתמורה לעזוב מידית את בית האח הגדול בהדחה מידית ולוותר על הסיכוי לזכות בכרטיס לגמר.
על אורנה ומעיין היה לקבל את ההחלטה תוך דקה, שתיהן סירבו להצעה זו ולכן מיד לאחר מכן נספרו קולות ההצבעה לגמר שנפתחה חמישה ימים קודם.
אורנה אשר זכתה למספר הקולות הנמוך ביותר בהתאם להצבעת הצופים הודחה מהבית.
שנה ארגון קטגוריה תוצאהסימוכין 2017 האקדמיה הישראלית לטלוויזיה תוכנית מציאות (ריאליטי)
כתב העת "האחווה" (Fraternitatea) היה שבועון ציוני רומני שהחל את פעילותו בבוקרשט, רומניה במאה ה-19 בשנת 1879, והפסיק את פעילותו לאחר 6 שנים בגין גירוש עובדי כתב העת מרומניה בשל דעותיהם הציוניות.
כתב העת שב לפעול בין השנים 1889–1890, ונוהל על ידי חברי תנועת "חובבי ציון".
כתב העת נחשב לאחד מהחשובים ביותר בשפה הרומנית במחצית השנייה של המאה ה-19 בשל תכניו המגוונים, ושימש כביטאונה של התנועה הציונית.
הוא התריס כנגד האנטישמיות המקומית, ודגל באמנציפציה של היהודים ברומניה.
כתב העת "האחווה" התמקד בעיקר בנושאי ציונות, שהעסיקו את העולם היהודי באותן שנים.
עיתונאיו כתבו בעיקר על הדילמות הקשות איתן התמודדו היהודים בגולה.
כמו כן כתב העת עסק גם במתן מענה לאותן דילמות ובשאלה שעלתה בציבור האם לקבל את המסר הציוני, לדחות אותו או לעמוד מהצד.